text: 21 Jehová Diosqa, chiqa sunqu kayninta "may chhika runas[man]" rikuchillanqataq. Paykunaqa, "jatun ñakʼariy" tiempomanta lluqsispa paraisopi wiñaypaq kawsakunqanku (Apocalipsis 7:9, 10, 14). Jehovaqa, kamachisnin juchasapas kaptinkupis paykunawan chiqa sunqu, wiñaypaq kawsakunankutataq nin. ¿Imaynamantá? Wañuymanta kacharichisqanniqta, chaytaq chiqa sunqu kasqanta aswan sutʼita rikuchin (Juan 3:16; Romanos 5:8). Ajina kasqantaq chiqan kaqta munakuqkunatapis, Payman pusan (Jeremías 31:3). ¿Manachu Jehová wiñaypaq chiqa sunqu kasqanta yachay, payman astawan qayllaykuchiwanchik? Payman astawan qayllaykuyta munaspaqa, chiqa sunqullapuni kanapaq astawan kallpachakuna.